
-ti PRDTiNAE Ecclesiae gubernaculum suscepturus ( ac^ id 
Me nominante primum Augusto ac piissimo ^ge FjTrdi- 
makdO I. j imperio deinde caritateque Sua urgente* San- 
ctissimo Christi in terris Vicario Leone XII. ), praecipui 
muneris mei , quod est ministerium Verbi , inde exor- 
dium ducere autumo , ut ingenue cor meum Vobis pa- 
tefaciam , Venerabiles Fratres, Filiique dilectissimi j at- 
que ipsam in primis declarem , quam in animo , ex Scri- 
pturarum et Sanctorum Patrum Oraculis , praeconcepOlm 
habeo tanti impositi mihi oneris sententiam. Illud enim 
inde futurum non dubitanter spero ut verba et exhorta- 
tiones meas in posterum sic suscipiatis , uti vere sunt , 
tanquam verba Christi j et paternum affectum meum in 

sensum ne<juillae nnnqnam retorquere quisqnam valeat. Nec 
quempiam sane vereor qui jure obgannire praesumat dum 
initio sermonis mei verba Sanctis-imi Pont. Gregor, (i) 
me resonantem audiat : Alta qut^hs meae gaudia per- 
didi , et intus corruens , ascendere exterius videor . . . 
ex eis me esse videor , de quibus scriptum est (a^ : deje- 
cisti eos, dum alleviarentur. Qui, scilicet, ad umbram 
tabernaculi Augustinianae Familiae, cui et nomen el animum 
ab adolescentia devoveram , sedebam cum Populo meo in 
pulcbriludine pacis j quique , post lacryinabilein perpes- 
sam deceranalem diremptionem, gratulabar tandem posse 
reliquum vitae meae , uti optaveram , transigere in Chri- 
sto absconditum 5 eu raptus e sub modio nunc videor , 
et in Montem Dei compulsus ascendere, ut ibi tanquam 
lucerna splendeam ad utilitatem eorum , qui in domo 
sunt. Qiif id mihi acciderit , quove arcano Dei consilio 
factum sit, ut a pascendis gregibus Patris mei Augusti- 
ni , velut alter Moses aut Filius Isai , ad tantam ac sa- 
lebrosissimam subeundam provinciam adigerer , non est 
equidem humanae rationis perscrutari et impium aeque 
ac stultum foret liberrimam gratullainque Divinam Voca- 
tionem ad hominis mendosam et obstij)ain libellanx revo- 
care et exigere. At quain([uam , ponens in pulvere os 
meum , tantum formidabile onus nequid([uam elfugere 
contenderim", nihil tamen vetat, tpiin Ego vir videns 
paupertatem meam, elTundam in conspectu Domini ora- 


(1) Epist. 5 . lib. r. 
(a) Psal. 72. V. i8- 

tionem meam, et tribulationem meam ante Ipsum pro- 
nuntiem. Non enim adeo fuco et repentino splendore tam 
excelsae dignitatis abreptus sum, ut ingens non videam etiam 
a latere periculum , ex,*<|uo rationem inde evadam red- 
diturus pro Animabus vestris. Sane , Augustino docente , 
didici (i) Episcopatum , opus bonum et desiderabile, uti 
dicitur ab Apost. , nomen esse operis , non honoris ; et 
sicut amplius Hieronymus explanat (2), Opus , non digni- 
tntem ^ laborem , non delicias : Opus , per quod humi- 
litate decrescat , non intumescat fastigio. Hinc locum 
illum superiorem , sine quo regi Populus non potest > 
tantum abest ut indecenter appeterem j quin potius non- 
nisi trepidanter conscendere impellar. Satis enim super- 
que sentio, ea ipsa ratione Me mitti ad Vos , ac ipse 
Christus missus est a Patre ; ac proinde , quemadmodum 
ille magnus Pastor Ovium , ita et Ego forma fieri debeam 
Gregis ex animo 5 non dominans , sed ministrans j et 
qui , ut potestatem assecutus , ita etiam Ipsius urgear ca- 
ritate ponendi animam meam pro ovibus mihi commis- 
sis. Ecqnisnam , cum serio id perpendat , non animum 
despondeat ? Hinc merito magnus ille Doctor et Pater 
meus Augustinus asserebat ( 3 ) : Licet secundum carnem 
nihil appareat, maxime hoc tempore , facili us , laetius 
et delectabilius Episcopi officio , si perfunctorie aga- 
tur', quo tamen nihil apud Deum miserius , tristius, 
et damnabilius : nihil , e contra , est in hac vita , et 


(i) Lib. i3. Je Civ. Dei cap. i3. 
(a) Epist. ad Occau. 

( 3 ) Epist. 148. 

maxime hoc tempore , difficilius , laboriosius f et peri- 
culosius , si eo modo mi litetur , quo Deus ipse jubet. 
Quod si verum attingebat Ille tunc temporis , quidnam 
dicendum in hac nostra aetate ? Quidnam difficilius ta- 
lem esse Episcopum speculatorem, ut Deus ipse jubet (i)/ 
Qui si viderit gladium , et non insonuerit buccina . . . 
Sanguis eorum omnium , qui in iniquitate sua capien- 
tur , requiretur de manu ipsius? Quidnam periculosius, 
Episcopum , sicut Deus jubet , tanta pollere virtute et 
potentia verbi , ut sal terrae flat , et lux , et doctor ^ 
qui nempe valeat exhortari in doctrina sana, et eos, qui 
contradicunt arguere j et ut se habeat in Civitatem mu- 
nitam , et in murum aenheum contra irrumpentes hostium 
impetus, ne depositum Veritatis ipsi fldeliter custodien- 
dum traditum quidquam detrimenti patiatur ? Quidnam 
demum difficilius tanta prae caeteris Episcopum eminere 
sanctitate , sicut Deus jubet , ut irreprehensibilis omnino 
sit , ad verecundiam eorum , qui ex adverso sunt ; tanta 
continenter fervescere caritate, ne vel hilum quidem mo- 
veatur candelabrum suum ; tanta orationis vi et efficacia 
praestare, qua j)ositus inter mortuos et viventes , thuribu- 
lum extollat , et vel ipsi indignato Domino contra Po- 
pulum suum suis valeat obsistere precibus ; tanta deni- 
que sollicitudine et instantia teneri pro sarto tectoque 
servando Grege suo , ut nunquam in exprobrationem in- 
currat (a) ; Quod infirmam fuit , non consolidastis : et 


(i) Ezechiel. c. 33. v. 6. 
(a) Ezecli. cap. 34- ▼- 4- 

quod aegrotum , non sanastis : et quod confractum , 
non alligastis ; quod abjectum , non deduxistis : et quod 
perierat , non quaesistis ? 

Haec profecto , cum serio cogitarem ( et adhuc 
jugiter recogitabo , ne cum aliis praedicavero , ipse re- 
probus efficiar ) , haud , fateor me maximi fecisse Epi- 
scopali infula exboriiatum iri 5 sed tot impendentium pe- 
riculorum formidine perculsus, satius credidi exclamare (i); 
Quare misero data est lux , et vita bis , qui in ama-^ 
ritudine animae sunt ? Vel etiam cum August. conque- 
ri ( 2 ) ; yis mihi facta est merito peccatorum meorum j 
nam quid aliud existimem nescio , ut secundus locus 
gubernaculoruni mihi traderetur , qui remum tenere non 
noveram. Aut demum cum Chrysost. ejulare (3) ; Quid 
tantum peccavit Ecclesia ? Quaenam tanta res ipsius 
Dominum irritavit , ut illam , tanto cum dedecore , mihi 
mortalium omnium ignominiosissimo regendam traderet? 

At vero , licet perterritus et anxius , necesse tamen 
habui Divinae acquiescere Voluntati , ne forte , diutius 
renitendo , in indignationem Domini , uti et Moses , in- 
cidissem. Auctor etiam fuit mihi optimus Pater meus Au- 
gust. iis verbis (4) ‘. Si quam operam vestram Mater Ec- 
clesia desideraverit., nec elatione avida suscipiatis, nec 
blandienti desidia respuatis j sed miti corde obtempe- 
retis Deo , nec vestrum otium necessitatibus Ecclesiae 


(1) Job cap. 5 . V. 20. 

(2) Epist. 21. 

( 3 ) Lib. de Sacerd. 

( 4 ) Epist. 81. 

praeponatis. Nam (i) Licet , ait alibi , otium sanciunt 
quaerat caritas veritatis j negotium tamen justum su- 
scipit necessitas caritatis. Animum demum fecerunt mihi 
voces illae (a) ; F^ocaho cos , et stabunt simul 5 quia , 
uempe , steterunt, vocante Deo, fortes, stabit simul in- 
firmus; steterunt sapientes, slal)it simul insij)ieiis: ste- 
terunt divites , stabit simul jiaujier. 

Quam quidem in spem eo vehcineiUius adducor , 
quod in amplissimo perillustrium Dignitatum et Canoni- 
corum Cathedralis Ecclesiae collegio auxilium locupletis- 
simum praebeat Deus infirmitati meae, quale et Moysi olim, 
regendis Tribubus Israel iii conventu illo Seniorum con- 
tulit. Vos itaque. Venerabiles Fratres, qui, secundum 
hodiernam Ecclesiae disciplinam , in Episcopi Senatum et 
Consistorium coalesclstis 5 V^os tanquam fortissimos Israel 
lectum Salomonis ambientes, et exertos gladios sapien- 
tiae, jtrudentiae , zeli , et integerimae j)robiiatis et gravi- 
tatis tenentes , fidens ac gaudens conspicio. \'^os siqui- 
dem consilio et adjumento milii critis 5 et non dubito quin 
Spiritum Domini ad prophetandum jugiter in vobis in- 
veniam, ut sustineatis mecum ouus Pojuill, et non gra- 
ver Ego solus. Sed et maximopere gratulor Vos amplius 
suspicere veluti Seniores illos , quos Joannes vidit , stan- 
tes ante thronum Agni , divinis ejus laudibus semper in- 
tentos ( 3 ) ; Loquentes vobismetipsis in psalmis , hymnis, 
et canticis spiritualibus ^ cantantes et psallentes in cor- 


(1) Lib.19. cie Civ. Dei cap. 19. 

(a) Isai. 43- i3. 

(3) Ephes. cap. 3. v. 19. 

tlihus veslris Domino ,• gratias agentes semper pro 
omnibus , in nomine Domini nostri Jcsu Christi Deo 
Patri. Ea propter , licet non , uti olim , contubernio , 
animo tamen, corde, lingua, caritate, in unitate spi- 
ritus et vinculo pacis hortor Vos ut vivatis semper. Id 
enim exigit ipsum vestrum Nomen j nam (i) Canon 
graece , latlne Regula nuncupatur. Unde et Cone. Co- 
loniens. ait (2): Respondeat eorum vita titulo, respon- 
deat nomini ; sint reipsa Canonici , idest Regulares. 
Neque enim clam est primam eorum originem Mona- 
sticae vitae fuisse. Imitentur Apostolos, et nascentis Ec- 
clesiae Ministros , quorum erat cor unum et anima una •, 
qui quotidie perdurantes unanimiter in Templo, et fran- 
gentes circa domos panem , sumebant cibum cum exal- 
tatione et simplicitate cordis perseverantes in orationibus. 

Sed et non minori alacritate ad Vos ocidos , linguam, 
el cor meum intendam , Reverendi Parochi , et Anima- 
rum Rectores qiiicum(jue vocati estis in partem pastoralis 
solicitudinis meae. Vos profecto septuaginta duorum Di- 
scipidorum locum tenetis , quos praemisit Dominus ante 
faciem suam. Satagite proinde , ut sedulo incumbentes pa- 
scendis Animabus vobis concreditis , el certam vestram 
vocationem faciatis, et probabiles Vos exhibeatis Deo Ope- 
rarios inconfusibiles. Hinc necesse est Vos exhislimari 
apud omnes , fideles Dispensatores Mysteriorum Dei 5 
recte tractantes Verbum Veritatis j studiosos cultores Vi- 


(1) Gap. Canon dist. i. 

( 2 ) Par. 3. cap. 4 . 

ncae Domini , et serpentem in dies zizaniam jngiter evel- 
lentes ,• non dantes Sanctum canibus ; et Custodes vigi- 
lantes de nocte (i) J salutem Oeiu/n vestrarum , de- 
mum, uti monet Synod. Gaudens,, omnes pastorales 
curas dirigentes ; camque assiduis precibus et quotidia- 
nis exercitiis Deo commendantes et non minus ac be- 
nigne , quam reverenter , omnibus rite dispositis , Sa- 
cramenta administrantes. Mementote insuper ita vestra in- 
leresse pascere grandiores Verbo Dei et salutaribus mo- 
nitis , ut non parvifaciatis simul malenio plane aflectu pa- 
nem Parvulis frangere j Rudes patienter instruere 5 Vi- 
duas et Pupillos visitare in tribulatione eorum 5 Infir- 
mos suscipere ; et ab omni turpis lucri suspicione i immi- 
nes vosmetipsos ser\are. Ita prorsus fiet ut non vitupe- 
retur Ministerium vestrum (a) ^ Sed in multa patientia 
pascentes , qui in vobis est , Gregem Dei , non coacte^ 
sed spontanee , tales profecto evadatis , quales Vos ap- 
pellat Divus Prosper ( 3 ), Ecclesiae decus , in quibus am- 
plius fulget Ecclesia ; Janua Civitatis aeternae., per quos., 
omnes qui credunt in Christum , ingrediuntur ad Chri- 
stum : Janitores , quibus datae sunt claves Regni Coe- 
lorum: Dispensatores etiam Regiae Domus, 

Ad Vos porro, Sacerdotes , Verbum Domini dirigam, 
ad Vos Levitas , ad Vos omnes , qui nomeu dedistis mi- 


( 1 ) Titul. i(>. cap. g. 

(1) I. Petr. 5 . 2. 

(3) De Vit. Act. Ub. 5. cap. 2 . 

litare Deo ^ et quos propterea necesse est , juxta doctri- 
nam Apostoli , abdicare ab omnibus soecularibus nego- 
tiis , ul sit Ipse pars baereditatis vestrae. Memineritis sem- 
per , quia de Vobis potiori jure quam de Sacerdotibus 
Levitici generis scriptum sit (i); Sancti erunt Deo suo, 
et non polluent nomen ejus : incensum enim Domini , 
et panes Dei sui offerunt et ideo Sancti erunt. Quo 
igitur , arguaJii cum Crhysostorno (a) , non oportet esse 
puriorem tali fruentem sacrificio ? Quo solari radio 
non splendidiorem manum carnem hanc dieidentem ? Os, 
quod igne spirituali repletur ? Linguam , quae tremendo 
nimis Sanguine rubescit ? Agile proinde, ut dignitatis 
et excellentiae vestrae lux luceat coram omnibus ho- 
minibus in incessu, statu, habitu, et in omnibus moti- 
bus vesti'is j ila un niliil in vobis appareat quod cujus- 
quam ofleiulat aspectum , sed quod vestram deceat san- 
ctitatem. Cavete ab otio , a scurrilitate, a ludicris in- 
decoris, a scandalis, et ab omnibus societatibus et nego- 
tiis illis , quae per Sanctorum Cauonum providentiam non 
semel atque iterum Ecclesiasticis vetita sunt. Ne Vos 
pigeat saepe animo recolere , rpiod si majus praejudi- 
cium a Sacerdotibus tolerat Deus , dum irritum faciunt 
pactum Levi, ingentes pariter esse ruinas, quae ipsis a 
Domino impendent , juxta Malachiam (3). Ne igitur pa- 
tiamini caligare in Vos aliquando pupillam oculi Dei. 


(i) Levitic. cap. ai. v. 6. 
(a) Honiil. Co. 

(3) Cap. I. ct 2 . 

Labia vestra custodiant scientiam, ut queat PopuI us Le- 
gem exquirere de ore vestro. Manus purissimas extollite 
inter vestibulum et Altare ; et bonus odor eirtciamlui 
aeterni Sacerdotis illius , qui a Patre vocatus est secun- 
dum Ordinem Melcliisedech. Ilac sane ratione ellicie- 
niini (i) lanquam Stellae in perpetuas aeternitates ; et 
dabitis lumen in custodiis vestris } tjunc etiam laeta- 
tae sunt , et vocatae sunt , et dixerunt : Ad sumus 5 ct 
luxerunt ei cum jucunditate. 

Praecipuo autem allectu \ os alloquor, Seminarii no- 
stri Alumni dilectissimi; quos s eluti nos as propagines 
ecclesiasticae \ ineae , et spiritali gratia de die iii iliem 
gemmantes , paterna sollicitudine , vigilantia , cl amore 
colam et excolam seinper. Ipse Dominus , sicuti pollici- 
tus est , custodiet vos , i[uatciuis ad ]iictateni , Religio- 
nem , ecclesla>-ticam disciplinam, et ad omnes bonos mores, 
Uti Trident. Synod. cxo[)tal , institui valeatis. Sed vestra 
certe interest monitum illud Bernardi animo jugiter recolere; 
Scrutare spiritum tuum ; teipsurn interroga, et dic ; ad quid 
venisti? Instate jiroinde orationi, qua tandem coglnsccre 
jiossitis f|uae sit voluntas Dei in vobis beneplacens et 
perfecta. Attendite lectioni , studio, et doctrinae, ne forte 
scientiam repellentes , repellatnini et vos a Domino ne 
Sacerdotio fungamiyi Ipsi. Pacem, caritatem , modestiam, 
disciidiuarn , et humilitatem servate. Obedite Praepositis 
vestris, et subjacete eis , non ex tristitia et nece^sitalc , sed 
hilari animo ^ quia bonum est viro cum portaverit jugum 


(i) Baruch cap. 5. 

ab adolescentia sua ; et si (i) a juvenlute veslra exci- 
pietis doctrinam , usque ad canos invenietis sapientiam. 
Demum (a) Projicite , hortor Vos , Filioli mei , cum 
Augustino ,• discutite vos sine dolo ; probate ipsi vos- 
metipsos ; scmper displicent vos quod estis , si vultis 
pervenire ad id quod nondum estis : scmper addite', sem- 
per ambulate : semper proficite. Hisce namque profecti- 
bus virga vocationis vestrae, taiiquam virga Aaron, flo- 
rescet iu tabernaculo foederis Domini 5 et ( 3 ) Nunquam 
sacerdotalis gratia marcescet ^ et in summa humilitate 
habebit in suo munere commissae sibi potestatis Jlorem 5 
ait Ambros. 

Nec praetereundos Vos etiam censeo , Religiosi Sta- 
tus Professores , ac Monasticae Cultores Venerabiles qui- 
cunque in mea Dioecesi incolitis. Etsi namque non eodem 
modo , ac in coeteros Altaris Ministros , pastoralis vigi- 
lantia mea in vos versetur qua tamen parte in ministe- 
rium Verbi, Sacramentorum dispensationem, aliaque ec- 
clesiastica munia soeculari Clero in cooperatores vos ad- 
scivit hodierna Ecclesiae discipbna , jus omne profecto 
vobis est ad meum alTectum et caritatem. Quiuimo me 
vobis summopere devotum et addictum in vim institutionis 
meae certiores vos volo. Haud interim multis verbis vos 
prosequar. Hoc unum modo suggeram j ut qui arctam 
consiliorum viam aggressi estis , quae ducit ad vitam 


(1) Ecclesiast. cap. 6. V. 18. 

(«) Scrm. i 5 . de Verh. Apost. 

( 3 ) Lib. 10. Epist. 8a. 

a? 

perfectae caritatis ; qniq;ue omnia relinquentes , et quo* 
tidie Crucem bajulantes , Christum sequi in animum po- 
suistis ) contendite ne unquam ab aratro , cui manum mi- 
sistis , retro respiclatis. Ad Sanctorum Patrum vestrorum 
exempla aciem jugiter intendite. Ipsos in constitutionibus 
vestris interrogate, et dicent vobis quaenam sit via, quae 
ducit ad vitam : quomodo in sequenda regula inveniatis 
pacem : quantum alienum a vestra sanctitate foret repe- 
riri ia turba populi, cura in vim nominis ad solitudinem 
vocati sitis, ut ibi, in solitudine, loquatur Deus ad cor 
vestrum. Memineritis demum taiudiu vos esse Populis ho- 
norabiles , et in vobismetipsis beatos , quanuliu unanimi- 
ter habitetis in domo Domini j ibique coram Ipso sem- 
per et Sapientiam ejus audiatis, et in concinnendis ip- 
sius laudibus versemini. Sic VV. PP. per duplicem vitam 
actionis et contemplationis Vos estis ia Ecclesia Christ 
Grex ille Tonsarum , de quo ait Bernardus (i) : QKaw i>e«e 
Monachi tonsis- ovibus comparantur ! Quia revera tonsi 
sunt , quibus nec corde , nec corpore , nec aliquid mun- 
danum in proprietate relictum est. Quae ascenderunt de 
lavacro; Lavacrum Baptismus est, de quo ascendit qui 
ad celsitudinem verae perfectionis intendit. Omnes ge- 
mellis foetibus ^ quia verbo pariunt et exemplo. Et sterilis 
non est in eis quia nullus est infoecundus. 

Sed et Vos modo compellam. Sacrae Virgines , qnae 
in beatam spem et expectationem coelestis Sponsi , vigi- 
lantes semper, et accensis lampadibus instructae admi- 


(i) Iu Gap. 4- Cantic. 


Digilized by Google 



i5 

nittdam degitis vitam. Eja igitur, Vos hortor: Coelum 
suspicite , ac nunquam remisso fervore extollentes palmas, 
nitamini sequi Agnum illum , qui ad castissimas nuptias 
gratuito vos vocavit. In solitudine , in silentio , in segre- 
gatione ab omni humanarum rerum strepitu et curiositate, 
in oratione, et interioris animi recessu, custodite thesau- 
rum inestimahilem. Sit Christus jugiter vobis prae oculis, 
et fixus in corde , qui pro vobis confixus est in Cruce. 
Ponite illum ut signaculum super cor vestrum , quia (i) 
in corde sunt cogitationes , ait Gregor. 5 ut signaculum su- 
per brachium vestrum, quia in brachio sunt operationes. 
Praecipue vero , quaeso , pacem et humilitatem inter vos 
fovete j nec unquam patiamini callidum perantiquum ser- 
pentem virulentum flatum suum superbiae et contentionis 
insufilare in hortum Christi conclusum , ne virtutum flo- 
res contabescant 5 dumque exemptae , divinae singularis 
gratiae beneficio , a doloribus et servitute primae paren- 
tis , ingruente porro desidia, non aestuetis cupiditatum fe- 
bribus. Casta profecto et pulcherrima est vestra generatio, 
ex quo Christo desjionsae estis , si omnium tamen fulge- 
bit ornamento virtutum 5 et jure merito dicemini ab Atha- 
nas. (2): Corona, quae nunquam marcescit-, Templum 
Dei-, Sacrarium Spiritus Sancti -, Decus Ecclesiae-, Gau- 
dium Prophetarum -, Gloria Apostolorum -, Vita Angelo- 
rum ; et ingens gaudium in vos redundabit ex quo diu no- 
ctuque versamini circa illum , qui pascitur inter lilia , se- 
ptus choreis virgiuuni , Sponsus decorus gloria. Sponsisque 
reddens praemia. 

(1) Apud a Lapid. iu Cant, 

(a) lal). de Virg. ' 

Pastoralem vocem meam , qua praediti estis religione 
ac pietate, Vos etiam excipere non pigeat perillustres Vi- 
ri , qui et praetoria dignitate fulgetis , et jus dicitis , et 
civitatis regimen exercetis, Senatores , Optimates , et qui- 
cunqiie nobilitate generis , sapientia , opulentia eminetis 
in Populo. Vos profecto non latet (t) summam nobiliia- 
tem esse clarescere virtutibus j et nihil amplius in nobi- 
litate appetendum, nisi quod Nobiles (juadam necessitate 
constringantur ne ab antiquorum probitate degenerent (a) ; 
et nihil amplius esse religione, nihil sublimius Jide. Di- 
ligite ergo justitiam qui judicatis terram. Sit timor Do- 
mini in vobis ■, et quoniam non est acceptio personarum 
apud Deuni , aemulemini , quaeso , ut silis oculus coeco, 
pes claudo , patres pauperum , et causa viduae et pupilli 
intret semper ad vos. Nolite Divites in incerto humanarum 
rerum spem ponere 5 sed potius thesaurizate vobis thesau- 
ros in Coelo. Qui Potentes estis reminiscamini, quia po- 
testas a Domino vobis donata est ^ sed non equidem ut 
ipsa abutamini , quia scriptum est (3): Potentes potenter 
tormenta sustinebunt. Vestra demum quaniinaxime refert 
impiorum nebulonum os obstruere , dum divinam Catho- 
licam Religionem causari non verentur tanquam Reipublicae 
felicitati contrariam et infensam. Per vos enim palam et 
effectu demonstrari potest quod Augustinus (ideuter con- 
tra ethnicos asserebat (4) , Christianae Religionis pracce- 


( 1 ) llieron. Epist. i4- 

(a) Ambros. aci Valeiiliu. junior. Epist. i^. nnm. I3. 
(3) Sapient, cap. 6. 3. 

K (4) De Civ. Dei lib. 3 . cap.i3. i3. 


sr- 

pia ... Si simul audirent atque curarent Reges terrae 
et omnes populi. Principes et omnes Judices . . . Exa- 
ctores et 3Iilites j certe terras vitae praesentis ornaret 
sua felicitate respublica , et vitae aeternae culmen bea- 
tissime regnatura conscenderet. 

AlTari vos dcimitn oj)ortct , quotquot estis Filii earis- 
siini cujusUbet oidiiiis , conditionis, sexus, aetatis 5 nam 
omnibus debitor sum , et de omnibus summopere gratu- 
lor j)raeconium audivisse (i): Erunt omnes docibiles Dei. 
Sciatis itaque boc muim milii deinceps negotium esse , 
boc unum votum cordis mei , ut nunquam vos videam 
desciscentes , sed stantes semper , et prolicientes insuper 
in Udem vestrorum patrum, in pietatem, in amorem fra- 
ternitatis, et in omnia bona , quae per Christum donata 
sunt vobis ^ ita ut ( 2 ) rion vacui et sine fructu consti- 
tuti sitis in cognitione Domini nostri Jesu Christi. Hoc 
autem nedum ad aeternam , sed et ad temporalem vestram 
prosperitatem vertetur , ut de rore Coeli et de pinguedine 
terrae benedictionem accipere possitis. ]N’am (f) Pictas , 
ait Apost. , ad omnia utilis est , promissionem habens 
vitae, quae nunc- est et in futuro. Et sicut (4) 

(quae sola .vera est in fide Domini nostri Jesu Christi) 
elevat gentem ,• miseros e coulra populos facit peccatum. 
Eja igitur , Filii dilectissimi , sic vivatis , sic in timore 
Dei , et in virtute confirmemini, ut aquae duorum amnium 


(■) 

Joami 

. t). V. 

(^) 

2. Pet. cap. 2 . V. 8. 

( 3 ) 

I . illi 

Tirnot. 0!ip. 4. 8, 

(4; 

Prov. 

14 . V,3l. 

Botini , et Vomani, vulgo Tordino e Vicciola, quae Prae- 
ciitianum agrum interfluunt, inclytam Interamniam circum- 
ambiunt , eique antiquissiinuni nomen faciunt, nunquam 
peccatorum coeno turbiilae fluctus elevent indignationis et 
V'indictae j sed vehit aquae sanctificatae Jordanis redundent 
jugiter ad laetificandam civitatem vestram. Utinam pro- 
inde spiritu Elisaei Ego polleam , quo eas possem ictu 
pasloraUs virgae mirabiles ac salutares vobis reddere ! IIoc 
equidem incessanter a Deo petam , ut dum exterius ele- 
ctam vineam suam et colere , et serere , et plantare Ego 
pro viribus nitar, Ipse interius eam irrigare aqua viva in 
vitam aeternam resiliente non ilesislat. Hostiam siquidem 
pacificam oblaturus pro salute Populi mei , hoc unum pe- 
tam a Domino , ut pacem , caritatem , benedictionem co- 
piosam incessanter vobis largiri dignetur. Queis sane votis 
iit Deus Opt. Ma\. propitius velificetur , obsecro Vos , 
ut agnoscentes , et prae oculis habentes semper dignitatem 
vestram , utpote consortes divinae naturae elfecti , sobrie, 
pie , ac juste vivatis in hoc saeculo 5 nnnquum degeneri 
conversatione in veterem vilitatem redeatis ^ sed trausfe- 
ramhii de die in diem in Dei lumen et regnum. 

luterim , Fratres , et Filii carissimi , obsecro fieri 
orationes, postulationes, et gratiarum actiones pro diuturna 
salute et incolumitate Sanctissimi Domini nostri Leonis 
PP. XII. Adprecemnr Ei auspicatum initium longaevis- 
simi Pontificatus 5 et ut sub suo regimine Sancta Civitas 
Hierusalem in terris militans (1) habilclur in omni pacc'^ 
leges optime custodiantur propter Ipsius pietatem ; et 


• ( 1 ) a. Macliab. cap. 3. y. i. et a. 

ut propter Ipsius sapientiam , ipsi Reges et Principes 
omnes summo honore prosctpianlur Locum Sanctum , et 
Templum Domini, f£iiod est Ectk-.ila. Sod et oremus pro 
religiosissimo et augustissimo Rege nostro Ferdina.\do I. 
ejusfjue inclyta Familia , (i) f^ilarn Illi prolixam , Im- 
perium securum , Domum tutam , Exercitum fortem , 
Senatum Jideleni , Orbem <iuiclum , et quaecunque Ho- 
minis et Caesaris sunt vota exoptantes. Orate , quaeso, 
et pro Me exiguo , ut det mihi Deus e sedibus suis as- 
sistricem Sapientiam , quae mecum sit in omnibus , et 
mecum laboret 5 et ut qui Auctor fuit constituendi me 
Dispensatorem domus suae , fiat etiam mihi aduiinistra- 
tlonis Adjutor, ut fidelis tandem inveniar, laudem ha- 
bens in Illo, et non in meipso. Haec postulans a Vobis, 
non Cesso invicem memoriam vestri facere in omnibus 
orationibus meis •, sed (2) Jlecto genua mea ad Patrem 
Domini noslri J. C. ut det Tolis , secundum divitias 
gloriae suae , virtute corroborari , Christum habitare in 
cordibus vestris , ut sitis semper in caritate radicati et 
fundati. 

Adeamus igitur omnes cum fiducia ad thronum gra- 
tiae , innixi potentissima protectione clemeutissimae Vir- 
ginis et Matris Dei Mariae j suffulti precibus inclyti S. E- 
piscopi Berardi Cathedralis Ecclesiae Patroni ; necnon fa- 
vorem implorantes Sanctorum Angelorum , Coelilumque 
omnium, quorum sub tuto praesidio Grex simul cum Pa-t 
storc salvus fiat. 


( 1 ) Tertull» Apolog. cap, 3. 
(a) Ephes, i4- 

Interim absens parumper atllnic corpore , sed prae- 
sens jam spiritu , omnes et singulos saluto in osculo san- 
cto ; omnibus et singulis Pastoralem impertior Benedictit>- 
nem. Gratia Vobis omnibus , <jui estis in Christo .lesu. 
Soli Deo Salvatori nostro, per Jcsum Christum Dominum 
nostrum , Gloria , Magnificentia , Ijnperium , et Potestas. 
Arnen. 

Dabam JVeapoli , ipsa die Consecrationis meae , Anno 
Reparatae Salutis mdcccxxiii. 




Dk.,.. a 




